Document ID: 31989R0787

NEUVOSTON ASETUS (ETY) N:o 787/89,
annettu 20 päivänä maaliskuuta 1989,
interventioiden rahoittamista Euroopan maatalouden ohjaus- ja tukirahaston (EMOTR) tukiosastosta koskevista yleisistä säännöistä annetun asetuksen (ETY) N:o 1883/78 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon neuvoston 21 päivänä huhtikuuta 1970 yhteisen maatalouspolitiikan rahoituksesta antaman asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 3 artiklan 2 kohdan,
ottaa huomioon komission ehdotuksen,
asetuksen (ETY) N:o 1883/78(3), sellaisena kuin se on viimeksi muutettuna asetuksella (ETY) N:o 2050/88(4), 6 artiklassa säädetään, että materiaaliset toimet, jotka aiheutuvat tuotteiden varastoinnista ja tarvittaessa niiden jalostuksesta interventiossa, rahoitetaan EMOTR:n tukiosastosta käyttäen koko yhteisölle yhteisiä kiinteämääräisiä summia; on aiheellista säätää, että samaa rahoitusjärjestelmää on sovellettava sellaisten kulujen maksamiseksi Euroopan maatalouden ohjaus- ja tukirahaston (EMOTR) tukiosastosta, jotka aiheutuvat yhteisön säännöksien edellyttämistä toimenpiteistä, joilla pyritään takaamaan interventiotoimielimien hallussa olevien tuotteiden käyttö ja/tai päätyminen tiettyihin tarkoituksiin,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1883/78 6 artiklaan alakohta seuraavasti:
"Koko yhteisölle yhteisiä kiinteämääräisiä summia käyttäen rahoitetaan myös kulut, jotka aiheutuvat erityistoimenpiteistä, joilla pyritään takaamaan interventiotoimielimien hallussa olevien tuotteiden käyttö ja/tai päätyminen tiettyihin tarkoituksiin, jotka vahvistetaan osana yhteistä markkinajärjestelyä ja joiden kulut maksetaan EMOTR:n tukiosastosta. Kiinteämääräiset summat määritellään ensimmäisessä alakohdassa säädetyn menettelyn mukaisesti."
2 artikla
Tämä asetus tulee voimaan sinä päivänä, jona se on julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1987 alkaen suoritettuihin menoihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1989.

Labels: 3
15